Poraz Lakersa u Orlandu i Miamija u San Antoniju (13/11/04) - 2004-11-13
Ove sezone, Shaquille O'Neal je najbolje plaćeni igrač NBA, koji će za godinu dana dobiti skoro 30 milijuna dolara
Steve Francis je ubacio 32, a Grant Hill 27 pogodaka, uz 12 skokova, u pobjedi Orlando Magica nad Los Angeles Lakersima sa 122 prema 113. Lakersima nije pomogao niti 41 koš Kobeja Bryanta, niti česta prednost, jednom čak za 18 pogodaka. Evo i rezultata ostalih utakmica: Indiana Pacers su izgubili od Philadelphia 76-ersa, unatoč dobroj igri Rona Artesta, koji se posljednjih dana spominjao kao problem tog kluba. On je, naime, zatražio da mu se da mjesec dana dopusta kako bi mogao promovirati svoj novi album rap glazbe. Los Angeles CLippersi su izgubili u New Yorku, a novi NBA klub, Bobcats iz Charlottea, u Bostonu. Atlanta Hawks su pobijedili New Orleans, Memphis Grizzlies su udijelili poraz gostujućim Golden state Warriors, a ni Miami Heat nije imao sreće u gostima: 84 prema 93 kod San Antonio Spursa. A, za slučaj da vas zanima kolike su najveće igračke plaće u NBA, evo i brojki za prvih pet, koje se naravno odnose samo na ovu sezonu: 1. Shaquille O'Neal, Heat: $29.5 milijuna 2. Dikembe Mutombo, Nets/Rockets: $18.8 milijuna 3. Allan Houston, Knicks: $17.5 milijuna 4. Chris Webber, Kings: $17.5 milijuna 5. Kevin Garnett, T'wolves: $16.0 milijuna